b'\n_START_ARTICLE_\nRadomo konfederacija\n_START_SECTION_\nKonfederacijos prie\xc5\xbeastys\n_START_PARAGRAPH_\n1767 m. Rusijos ambasadoriui M. Repninui kurstant, \xc4\x97m\xc4\x97 kurtis karaliaus Stanislovo Augusto Poniatovskio ir j\xc4\xaf remian\xc4\x8di\xc5\xb3 didik\xc5\xb3 \xc4\x8cartoriskius prie\xc5\xa1ininkai, konfederacijos vadovas \xe2\x80\x93 Karolis Stanislovas Radvila, konfederacijos centru buvo numatytas Radomas. Konfederatai tik\xc4\x97josi pa\xc5\xa1alinti i\xc5\xa1 vald\xc5\xbeios karali\xc5\xb3 ir \xc4\x8cartoriskius, nutraukti j\xc5\xb3 1764 m. prad\xc4\x97tas valstyb\xc4\x97s reformas.\n_START_SECTION_\nKonfederacijos veikla\n_START_PARAGRAPH_\nKonfederatai labai nusivyl\xc4\x97 \xe2\x80\x93 Radome jie buvo priversti pasira\xc5\xa1yti konfederacijos akt\xc4\x85 1767 m. spalio 5 d. Rusijos kariuomen\xc4\x97s apgultyje. 1768 m. Konfederacinis seimas pri\xc4\x97m\xc4\x97 vadinam\xc4\x85j\xc4\x85 Var\xc5\xa1uvos sutart\xc4\xaf, disidentams (Respublikos bajorams nekatalikams) suteik\xc4\x97 politin\xc4\x97s teis\xc4\x97s, o Jekaterin\xc4\x85 II pripa\xc5\xbeino ATR politin\xc4\x97s santvarkos garante. _NEWLINE_Paskelbus generalin\xc4\x97s konfederacijos akt\xc4\x85, \xc4\xaf konfederat\xc5\xb3 ir Rusijos pus\xc4\x99 per\xc4\x97jo ir valdovas. Respublikoje buvo atkurta senoji visuomenin\xc4\x97 santvarka, bajor\xc5\xb3 teis\xc4\x97s buvo paskelbtos am\xc5\xbeinomis ir neat\xc5\xa1aukiamomis. I\xc5\xa1saugota bajor\xc5\xb3 teis\xc4\x97 nepaklusti valdovui._NEWLINE_Tada konfederacija i\xc5\xa1 Radomo buvo perkelta \xc4\xaf Var\xc5\xa1uv\xc4\x85, kur gyveno pats Repninas.\n_START_SECTION_\nPasekm\xc4\x97s\n_START_PARAGRAPH_\nRadomo konfederacija sutrukd\xc4\x97 \xc4\xafgyvendinti ATR reformas ir \xc4\xafst\xc5\xabm\xc4\x97 Respublik\xc4\x85 ne tik \xc4\xaf faktin\xc4\x99, bet ir \xc4\xaf teisin\xc4\x99 priklausomyb\xc4\x99 nuo Rusijos._NEWLINE_Radomo konfederacijos veik\xc4\x97jai, Var\xc5\xa1uvos sutarties prie\xc5\xa1ininkai, 1768 m. suorganizavo Baro konfederacij\xc4\x85.'